EkBass/fiwiki-20250220-pages-articles huggingface dataset:
Pensselisiat

Pensselisiat (Potamochoerus) on sikojen suku, johon kuuluu kaksi lajia. Niitä tavataan Saharan eteläpuolisessa Afrikassa. Pensselisika elää Läntisessä Afrikassa, pensassika tästä etelään ja itään olevissa metsissä. Lajit muistuttavat sen verran paljon toisiaan, että ne luettiin aiemmin samaan lajiin. Kummankin naamassa on valkoisia kuvioita, mutta muun ruumiin karvoitus vaihtelee paljon. Pensselisiat ovat kaikkiruokaisia laumaeläimiä, jotka viihtyvät monenlaisissa ympäristöissä, lähinnä metsissä. Molemmat lajit viihtyvät kosteikoilla. Urokselle kasvaa torahampaat, joita käytetään sekä ruoan kaiveluun että valtamittelyihin.African Bush Pig Potamochoerus sp. Skulls Unlimited == Lähteet == Luokka:Siat
Nyungwen metsä

Nyungwen metsä on kansallispuisto Ruandan lounaisosassa, Burundin vastaisella rajalla, jonka takana on Kibiran kansallispuisto. Se on perustettu metsänsuojelualueeksi vuonna 1933. Puiston pinta-ala on 970 neliökilometriä. Suurin osa puistosta on vuoriston sademetsää. Puistossa elää 14 eri apinalajia ja kaikkiaan 86 lajia nisäkkäitä. Nyungwe Forest Nyungwen metsästä tuli Unescon maailmanperintökohde vuonna 2023. == Lähteet == Luokka:Ruandan kansallispuistot Luokka:Unescon maailmanperintökohteet Afrikassa
Hedelmätangarat

Hedelmätangarat (Anisognathus) on tangaroiden heimoon kuuluva varpuslintusuku. Hedelmätangaroiden sukuun kuuluu BirdLifen mukaan viisi lajia. == Hedelmätangaroihin kuuluvia lajeja == * Keltahedelmätangara (Anisognathus notabilis) * Kyyneltangara (Anisognathus lacrymosus) * Santamartantangara (Anisognathus melanogenys) * Verikorvatangara (Anisognathus igniventris) * Viheltäjätangara (Anisognathus somptuosus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Anisognathus Luokka:Tangarat
Käyntikorttini...

Käyntikorttini… on Erkko Kivikosken ohjaama suomalainen elokuva vuodelta 1964. Kepeän epookkikomedian tapahtumat ajoittuvat 1930-luulle. Kanslisti haaveilee rakkaudesta ruokatunnilla kohtaamansa kaunottaren kanssa.Yle.fi . Juttuarkisto. Viitattu 27.2.2014. == Näyttelijät == == Tuotanto == Käyntikorttini… oli Kivikosken toinen elokuva esikoisen Kesällä kello 5 jälkeen.Kava.fi (arkistoitu versio). Näyttelijälakon 1963–1965 vuoksi Kivikoski toteutti elokuvan ilman ammattinäyttelijöitä. Seinäkalenterin mukaan elokuva sijoittuu kesään 1934, mutta esimerkiksi naisten meikki ja kampaus ovat lähinnä 1960-lukua, ja siten 1930-lukulaisuus jää elokuvassa irralliseksi. Myös elokuvan päähenkilön kontaktivaikeuksia olisi voinut pitää uskottavina 1960-luvullekin sijoitettuina. == Vastaanotto == Kriitikko Arto Pajukallio on luonnehtinut elokuvaa jo syntyessään vanhakantaiseksi nostalgiseksi pikku fantasiaksi.Pajukallio, Arto: Elokuvat. Helsingin Sanomat 8.5.2010, s. D 11. Käyntikorttini… ei menestynyt Kivikosken esikoiselokuvan Kesällä kello 5 tavoin. Sen yleisömenestys oli vuoden 1964 heikoin ja se jäi ainoana Kivikosken kuudesta näytelmäelokuvasta vaille valtionpalkintoa. Elokuvaan musiikin säveltänyt Pentti Lasanen sai musiikista Jussi-patsaan 1966, mutta siihen liitettiin myös elokuvat Onnelliset leikit ja Vaaksa vaaraa sekä televisiosarja Jörn Donner kertoo Helsingistä. Taustaa. Viitattu 27.2.2014. == Lähteet == Luokka:Erkko Kivikosken ohjaamat elokuvat Luokka:Suomalaiset mustavalkoelokuvat Luokka:Vuoden 1964 suomalaiset elokuvat Luokka:Suomalaiset komediaelokuvat
Vacancy

Vacancy on Nimród Antalin ohjaama yhdysvaltalainen kauhuelokuva vuodelta 2007. Elokuvan pääosissa ovat Kate Beckinsale ja Luke Wilson. == Juoni == Elokuva kertoo pariskunnasta, joka on avioeron partaalla. Heidän autonsa hajoaa kesken matkan ja he joutuvat etsimään yösijaa motellista. Siellä he katsovat videoita, jossa näkyy ihmisiä, joita on kidutettu samassa huoneessa kuin missä he juuri ovat. He yrittävät päästä pois motellista, mutta siellä alkaa tapahtua kummia. == Aiheesta muualla == * Elokuvan kotisivut * Luokka:Slasher- elokuvat Luokka:Vuoden 2007 yhdysvaltalaiset elokuvat Luokka:Nimród Antalin ohjaamat elokuvat
Paul Gravett

Paul Gravett on brittiläinen sarjakuviin erikoistunut toimittaja ja tietokirjailija. Häneltä on suomennettu teokset Manga (2004) ja Sarjakuvaromaani (2005). == Teoksia == * * * == Aiheesta muualla == * Jari Lehtinen: Holy Sh*t! – Sarjakuvan outomukset. Arkistoitu 29.4.2013 Kvaak.fi 7.1.2009. * Aki Jörgensen: Sarjakuvaromaani - Paul Gravett. Keskisuomalainen 12.12.2007. * Timo Ronkainen: Matkaopas sarjakuvaromaanin mantereelle Arkistoitu 29.4.2013 . Kvaak.fi 29.1.2008. Luokka:Brittiläiset toimittajat Luokka:Brittiläiset tietokirjailijat Luokka:Kriitikot Luokka:Syntymävuosi puuttuu Luokka:Elävät henkilöt
Screwed Up Click

Screwed Up Click (S.U.C.) on yhdysvaltalainen hip hop-yhtye. Yhtye perustettiin Etelä-Houstonissa. DJ Screw perusti ryhmän. Screwed Up Clickin alkuperäiset jäsenet olivat: DJ Screw, Kay-K, Lil’ Keke, Fat Pat, Big Hawk, Big Pokey, Botany Boyz (C-Note, Will-Lean, B.G., Gator & D-Red), Big Jut, Big Moe, Z-Ro, Lil’ O, Trae, Dat Boy Grace, Southside Playaz (Mike D, Clay Doe & Mr. 3-2), Lil’ Head, Lil’ 3rd, C-Ward, Samuel-R, E.S.G., Tha Raider, Randy and Rhino, LOS ja Mr. True Fame. Myöhemmin ryhmään liittyi Lil’ Flip, Big Mello, Yungstar, Chris Ward, Woss Ness (Big Steve, Big Bee, Mistah Luv), Wood, AI-D. Lil’ Troyta, UGKta ja South Park Mexicania on pidetty “Screwed up Affliated” eli he olivat paljon mukana Screwed Up Clickin toiminnassa. Ryhmä työsti paljon mixtapeja ja muokkasi artistien levyjä. Tätä muokkausta kutsutaan Screwed & Chopped tyyliksi. Luokka:Yhdysvaltalaiset hip hop -yhtyeet
Chopped and Screwed

Chopped and Screwed (tunnetaan myös nimillä Chopped & Screwed tai Screwed & Chopped) on 1990-luvulla syntynyt hip hop -musiikin remixtyyli. Tyylissä hidastetaan tempoa, joka aiheuttaa äänen tekstuurin madaltumisen ja varsinkin bassotaajuuksien rikastumisen. DJ Screwin alkuperäiseen tyyliin kuuluu myös iskujen väliin jättäminen, skrätsääminen sekä musiikin pysäyttäminen hetkittäin. Tyylin popularisoitumisen jälkeen 2000-luvulla mm. A$AP Rocky ja Drake ovat käyttäneet sitä kappaleissaan yhtenä elementtinä. == Lähteet == Luokka:Hip hopin tyylilajit
Sinfonia nro 28 (Mozart)

Sinfonia no. 28 C-duuri (KV 200) on Wolfgang Amadeus Mozartin vuonna 1773 tai 1774 Salzburgissa säveltämä sinfonia.Allmusic.com: Symphony No. 28 in C major, K. 200 (K. 189k) Teos on neliosainen. ==Osat== # Allegro spiritoso, 3/4 # Andante (F-duuri), 2/4 # Menuetti ja trio 3/4 # Presto, 2/2 == Lähteet == ==Aiheesta muualla== * Sinfonian partituuri (Mozarteum) 28 Luokka:1770-luvun musiikkiteokset
Lillehammer IK

Lillehammer IHK on norjalainen jääkiekkoseura, joka pelaa maan pääsarjassa EliteHockey Ligaenissa. Joukkue tulee Lillehammerista ja pelaa kotiottelunsa Kristins Hallissa. Joukkueen värit ovat punasininen ja vieraspuku on valkosininen. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 30 Preben Hamre Schønningsen L Juniori Bergen, Norja 31 Theo Rooseboom de Vries L 2025 Lørenskog, Norja Albin Mörck L 2025 Gävle, Ruotsi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 15 Robin Soudsky R 2026 Fredrikstad, Norja 18 Mathias Kolstad Strand Juniori 29 Christian Fosse (C) L 2026 Lillehammer, Norja 71 Lucas Øvrebø Ondrcka L 2026 Lærdal, Norja 77 Jonas Medby R 2025 Lillehammer, Norja Jackson Desouza R 2025 Erie, Colorado, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Christoffer Larssen Berger L H 2025 Trondheim, Norja 10 Joachim Engesveen L H 2024 Lillehammer, Norja 16 Adrian Ellingsen L LH 2025 Lillehammer, Norja 19 Vegard Kjellevold Fredriksen R H 2024+1 21 Martin Ellingsen (A) L H 2025 Lillehammer, Norja 26 Joakim Eidsa Arnestad L H 2025 Trondheim, Norja 27 Liam Sætre L H 2024 Kongsvinger, Norja 61 Aleksander Reichenberg (A) L VLH / KH 2024 Mora, Ruotsi 91 Torjus Børresønn Tøndevold R H Juniori Lillehammer, Norja 97 Emil Nyhus L H 2025 98 Jakop Leibnitz L H 2024 Noah Andersson L KH / OLH 2025 Göteborg, Ruotsi === Joukkueenjohto === * Päävalmentaja: Jakub Petr * Apuvalmentaja: Daniel Sørvik * Videovalmentaja: Kristoffer Jøstne * Fysiikkavalmentaja: Henrik Jacobsen * Huoltopäällikkö: Ole Anders Tøftum Lähde: EliteProspectshttps://www.eliteprospects.com/team/176/lillehammer Viitattu 9.1.2022. == NHL-pelaajat == * Matthew Case * Brian Foster * Ben Holmstrom * Andreas Martinsen * Martin Špaňhel * Tomáš Sršeň * Ole-Kristian Tollefsen == Lähteet == == Aiheesta muualla == *Seuran viralliset kotisivut *Fani-sivut Luokka:Lillehammerin urheilu Luokka:Fjordkraft-ligaenin seurat Luokka:Vuonna 1957 perustetut urheiluseurat
Orange Music Electronic Company

Orange Music Electronic Company on englantilainen, vuonna 1968 perustettu kitara- ja muita instrumenttivahvistimia sekä PA-laitteistoa valmistava yritys. Sen tuotteet tunnetaan ehkä parhaiden niiden yleensä kirkkaan oranssista väristä. == Lähteet == == Aiheesta muualla == * Yrityksen kotisivu Luokka:Soitinvalmistajat Luokka:Brittiläiset teollisuusyritykset
Elliot Minor

Elliot Minor on rock-yhtye Yorkista, Englannista. Yhtyeeseen kuuluu viisi jäsentä: Alex Davies (päälaulu/kitara), Ed Minton (kitara/laulu), Dan Hetherton (rummut), Ed Hetherton (basso) ja Ali Paul (koskettimet). Yhtye on toiminut vuodesta 2000 lähtien. Alun perin yhtyeen perustivat Alex Davies ja Ed Minton ollessaan kahdentoista. Muut jäsenet liittyivät mukaan vasta myöhemmin. == Diskografia == === Studioalbumit === * Elliot Minor (2008) * Solaris (2009) === EP:t === * iTunes Live: London Festival '08: Elliot Minor (2008) === Singlet === * Parallel Worlds (2007) * Jessica (2007) * The White One is Evil (2007) * Still Figuring Out (2008) * Parallel Worlds (2008, uudelleenjulkaisu) * Time After Time (2008) * Discover (Why the Love Hurts) (2009) * Electric High (2009) * Solaris (Winter Olymoics version) (2010) * I Believe (2010) * All My Life (2014) ==Lähteet== * Rock Blog: INTERVIEW: Elliot Minor * "channel4 - Elliot Minor Interview" * :: Welcome to UKUndercurrent :: * Glasswek National with Elliot Minor * The Jitty: INTERVIEW: Elliot Minor * Gigging Northern Ireland: INTERVIEW: Elliot Minor *
Rolando McClain

Rolando Marquise McClain (s. 14. heinäkuuta 1989 Athens, Alabama) on yhdysvaltalainen uransa lopettanut amerikkalaisen jalkapallon pelaaja, pelipaikaltaan tukimies. Oakland Raiders varasi hänet vuoden 2010 NFL Draftissa ensimmäisellä kierroksella varausnumerolla 8. McClain pelasi collegessa Alabama Crimson Tidessa. Myös McClainin serkku Le'Ron McClain pelaa NFL:ssä. Rolando McClain pelasi vain kolme kautta ammattilaisena. Oakland Raides vapautti hänet sopimuksestaan 2012 ja hän teki sopimuksen Baltimore Ravensin kanssa, muttei pelannut koskaan Baltimoressa. Hän ilmoitti ennen seuraavan kauden alkua lopettavansa peliuransa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Brig

Brig (, ), virallisesti Brig-Glis, on kunta, vanha kaupunki ja samannimisen hallintoalueen (Bezirk) keskuspaikka Wallisin kantonissa Sveitsissä. Kaupungissa on runsaat 13 000 vakinaista asukasta. == Historiaa == Brig on syntynyt kauppareittien risteyskohtaan: kaupunki on Rhonejoen ja Simplonin solan kautta Italiaan kulkevan tien risteyskohdassa. Nykyinen Brigin kunta syntyi vuonna 1972, kun Brig, Brigerbad ja Glis yhdistyivät. == Liikenne == Moottoritie A9 lännestä, Ranskan rajalta, päättyy Brigin itäpuolella ja jatkuu valtatienä 9 ja Eurooppatienä E62 Simploninsolan yli Italiaan. Brigiin on viisi rautatieyhteyttä: * Bern-Lötschberg-Simplon-rata (BLS) kulkee Bernistä Lötschbergin tunnelin kautta Brigiin. * Italian Iselleen, ja edelleen Domodossolaan, johtavan Simplonin tunnelin pohjoinen pääteasema on Brig. * Matterhorn Gotthard Bahn (MGB) kulkee Zermattista Brigin kautta itään, Andermattiin. * Brig on myös SBB-CFF-FFS:n Brig-Geneve-radan pääteasema. == Koulutus == Brig on Sveitsin etäyliopiston hallinnollinen keskuspaikka. == Nähtävyyksiä == Stockalperin palatsi on 1600-luvulla eläneen Kaspar Stockalperin rakennuttama näyttävä linna vanhankaupungin itäreunalla. Brigerbadin kuumat lähteet ja niiden ympärille rakennetut kylpylät ovat olleet käytössä vuosisatojen ajan. Kuva: Brig (Oberwallis).JPG | Brigin kaupunki kaakosta nähtynä. Kuva: Brig 1.jpg | Brigin pohjoispuolella kohoavat Bernin Alpit, eteläpuolella Valais’n Alpit. Kuva: Saltina in Brig.jpg | Saltinajoki laskee Brigin läpi. Kuva: Stockalperpalast, Brig 1.jpg | Stockalperin palatsi on Brigin nähtävyyksiä. == Lähteet == * ===Viitteet=== == Aiheesta muualla == * *
Edvard Engelbert Neovius

Edvard Engelbert Neovius (7. helmikuuta 1823 Helsinki – 25. lokakuuta 1888 Helsinki) oli Haminan kadettikoulun matematiikan ja topografian opettaja, joka vaikutti merkittävästi metrijärjestelmän käyttöönottoon Suomessa.Marjomaa, Risto: Neovius, Edvard Engelbert. Teoksessa == Ura Haminan kadettikoulussa == Neovius valmistui Haminan kadettikoulusta vänrikkinä vuonna 1843, minkä jälkeen hän opiskeli Pietarin insinööriakatemiassa ja palasi vuonna 1845 kadettikoulun matematiikan ja topografian opettajaksi. Myöhemmin hän opetti myös suunnistusta ja tähtitiedettä. Vuonna 1885, yli 40 palvelusvuoden jälkeen, hän erosi tehtävästään ja sai lähtiessään kenraalimajurin arvon. == Metrijärjestelmän käyttöönotto == Neovius julkaisi vuonna 1862 kirjoituksen metrijärjestelmän käyttöönotosta, ja hänet nimitettiin komiteaan, joka valmisteli vuosina 1863–64 ehdotuksen oman rahan lyömisestä ja metrijärjestelmän käyttöönotosta. Vuonna 1886 hänet nimitettiin valtion vakaustarkastajaksi, tehtävänään valvoa metrijärjestelmän käyttöönottoa Suomessa. == Yhteys Mars-planeettaan == Vuonna 1875 Neovius julkaisi kirjan Vår tids största uppgift, jossa hän esitti suunnitelman, kuinka valomerkkien avulla voitaisiin pitää yhteyttä Mars-planeetan mahdollisiin asukkaisiin. Kirja herätti melkoisesti huomiota, ja se käännettiin saksaksi, venäjäksi ja ranskaksi. == Perhesuhteet == Neoviuksen vanhemmat olivat Sortavalan kirkkoherra Johan Adolf Neovius ja Gustava Maria Charlotta Burgman. Hänen puolisonsa vuodesta 1848 oli Elise Gustava Krogius. Heidän lapsiaan olivat muun muassa opettaja Lars Nevanlinna, matematiikanopettaja Otto Nevanlinna ja matematiikan professori Edvard Rudolf Neovius. Neoviuksen veli Frithiof Neovius oli Haminan kadettikoulun johtaja ja valtiopäivämies. == Lähteet == Luokka: Suomalaiset kenraalit Luokka:Suomalaiset opettajat Luokka:Vuonna 1823 syntyneet Luokka:Vuonna 1888 kuolleet
SAP Arena

SAP Arena on monitoimihalli Mannheimissa Saksassa. Areenalla pelattiin myös vuoden 2010 jääkiekon maailmanmestaruuskilpailujen pelejä. Areena toimii jääkiekkojoukkue Adler Mannheimin ja käsipallojoukkue Rhein-Neckar-Löwenin kotiareenana. == Aiheesta muualla == *SAP Arena Luokka:Saksan jäähallit Luokka:Mannheimin urheilu
Mika Motturi

Mika Motturi (s. 26. kesäkuuta 1970 Lahti) on suomalainen jalkapalloilija. Oikeana laitapuolustajana pelannut Motturi on edustanut urallaan pääasiassa lahtelaisia seuroja. Hän pelasi muun muassa FC Kuusysissä seitsemän ja FC Lahdessa neljä kautta. Motturi voitti Suomen mestaruuden Kuusysissä 1989 ja 1991, mutta hän ei kummallakaan kaudella kuulunut vielä Kuusysin vakiokokoonpanoon. Kaikkiaan Motturi pelasi seitsemän kauden aikana 119 pääsarjatason ottelua ja Ykkösessä viiden kauden aikana 142 ottelua. Kaudella 2010 Motturi pelasi Kolmosta Salpausselän Reippaan riveissä. Motturi pelasi maajoukkueessa kolme maaottelua vuonna 1997. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1970 syntyneet Luokka:Elävät henkilöt
Shanghain ghetto

Shanghain ghetto oli Shanghaissa sijainnut, ensiksi noin 2,5 km² laajuinen alue, jossa asui noin 20 000 Saksasta, Itävallasta, Tšekkoslovakiasta, Unkarista, Romaniasta, Puolasta ja Liettuasta paennutta juutalaispakolaista. Toisen maailmansodan aikana vuonna 1941 Saksan liittolainen Japani miehitti Shanghain. Japanilaiset sulkivat kaupungissa asuneet juutalaiset Hongkoun kaupunginosan Tilanqiaoon. Juutalaispakolaisten olosuhteet huononivat suuresti sen jälkeen, kun japanilaiset sotilaat olivat pakottaneet ​​ympäri Shanghaita asuneet yli 15 000 juutalaista asumaan tällä alueella, joka oli kooltaan vain noin yhden neliökilometrin laajuinen. Pakolaiset asuivat kaupungin köyhimmässä ja ahtaimmassa osassa. Rajoitettu liikkuminen ja sodanaikainen puute vaikeuttivat elämää Shanghain ghetossa. Asukkaat kutsuivat aluetta ghetoksi, vaikka he eivät kärsineetkään Euroopassa ghettoihin joutuneiden juutalaisten kokemista päivittäisistä kauhuista. Paikalliset juutalaiset ja yhdysvaltalaiset juutalaisjärjestöt avustivat asukkaita lähettämällä ruokaa ja muita tarvikkeita. Japanilaisviranomaiset asettivat alueelle asteittain kasvaneita rajoituksia, mutta ghettoa ei rajattu muurein. Vähän ennen sodan loppua Yhdysvaltain ilmahyökkäys Hongkoun kaupunginosaan tappoi 40 juutalaista pakolaista ja satoja kiinalaisia. Kun toinen maailmansota päättyi Japanin ja natsi-Saksan tappioon, japanilaiset joukot vetäytyivät Shanghaista ja suuri osa Shanghain juutalaisista lähti kaupungista nopeasti. Suurin osa Shanghain juutalaisista pakolaisista selvisi elossa toisen maailmansodan läpi. Shanghain gheton entisellä alueella Ohel Moshen synagogan tiloissa sijaitsee nykyisin Shanghain juutalaisista kertova museo. == Lähteet == == Aiheesta muualla == Luokka:Ghetot Luokka:Shanghain historia Luokka:Juutalaisten diaspora
Pentti Mustonen

Pentti Mustonen (1. lokakuuta 1926 – 9. kesäkuuta 1983) oli suomalainen jalkapalloilija. Laitahyökkääjänä pelannut Mustonen edusti koko uransa ajan Kajaanin Palloilijoita vuosina 1947–1959, jotka se kautta 1953 lukuun ottamatta vietti 1. divisioonassa. Mustonen teki 82 maalia, joista yhdeksän syntyi KaPan ainoalla mestaruussarjakaudella. Mustonen valittiin myös Suomen maajoukkueeseen, jossa hän pelasi vuosina 1951–1956 kaksi A- ja neljä B-maaottelua. == Lähteet == Luokka:Suomalaiset jalkapalloilijat Luokka:Vuonna 1926 syntyneet Luokka:Vuonna 1983 kuolleet
Gunnar Myrttinen

Gunnar Myrttinen (14. lokakuuta 1922 – 31. lokakuuta 2004) oli suomalainen jalkapalloilija. Puolustajana pelannut Myrttinen edusti urallaan Porvoon Weikkoja TUL:n sarjoissa ja 1. divisioonassa vuosina 1940–1948 sekä Kiffeniä mestaruussarjassa 1949–1953. Hän voitti Kiffenissä SM-pronssia 1949. Kaikkiaan Myrttinen pelasi viiden kauden aikana 80 mestaruussarjaottelua, joissa hän teki seitsemän maalia. Myrttinen pelasi maajoukkueessa vuosina 1948–1952 kolme maaottelua. == Lähteet == Luokka:Suomalaiset jalkapalloilijat Luokka:Vuonna 1922 syntyneet Luokka:Vuonna 2004 kuolleet
Torkinmäen koulu

Torkinmäen koulu on Kokkolassa sijaitseva alakoulu. Ensimmäinen koulurakennus valmistui vuonna 1965, ja nykyinen vuonna 2017. Koulussa on luokat 1–9 esikoulu ja päiväkoti, ja noin 540 oppilasta. Koulun rehtori on Hanna Maunumäki. 7-9-luokkien apulaisrehtorina toimii koulun verkkosivuston mukaan Heidi Leipälä. Koulun entinen rehtori oli Peter Johnson, ennen kuin hänen valintaansa Kokkolan sivistysjohtajaksi vuonna 2008. Torkinmäen vanha koulu kärsi homeongelmasta. Ongelmaan puututtiin tutkimalla rakenteita kevättalvella 2010. Kesän 2010 aikana kaikissa oppilaiden luokkatiloissa tehtiin lattiamateriaalin vaihto, koska epämääräisen hajun aiheuttajaksi paljastui edellä mainituissa tutkimuksissa alkuperäisen lattiamateriaalin kiinnittämiseen käytetty liima-aine. Koulu suljettiin sisäilmaongelmien vuoksi maaliskuussa 2012, ja sen oppilaat hajautettiin opetusryhmittäin koulun pihalla sijaitseviin parakkeihin sekä muihin Kokkolassa sijaitseviin kouluihin. Opetus jatkui myös syyslukukaudella väliaikaistiloissa. Suljetun koulurakennuksen peruskorjaus ja laajennus oli suunniteltu alkavaksi vuonna 2013. Muuttuneen tilanteen vuoksi koulurakennus kuitenkin suunniteltiin purettavaksi uuden rakennuksen tieltä joko kokonaan tai osittain. Koulurakennuksen purkutyöt alkoivat kesällä 2013.Puretun koulun tilalle rakennettu koulu- ja päiväkotirakennus avattiin vuoden 2017 alussa. Torkinmäen koulu toimii opetusharjoittelukouluna yhteistyössä Kokkolan yliopistokeskus Chydeniuksen ja Jyväskylän yliopiston kasvatustieteiden tiedekunnan kanssa. == Lähteet == == Aiheesta muualla == * Torkinmäen koulu ja päiväkoti kokkola.fi Luokka:Kokkolan oppilaitokset Luokka:Suomen peruskoulut
Eino Mäkelä

Eino Mäkelä (3. tammikuuta 1914 – 6. elokuuta 1979) oli suomalainen jalkapalloilija. Laitahyökkääjänä pelannut Mäkelä edusti urallaan 1937–1941 Helsingin Jalkapalloklubia. Aiemmin hän pelasi myös TUL:n sarjoissa Helsingin Ponnistuksessa. Hän voitti Suomen mestaruuden HJK:ssa 1938. Kaikkiaan Mäkelä pelasi kolmen kauden aikana 31 pääsarjatason ottelua, joissa hän teki 14 maalia. Mäkelä pelasi maajoukkueessa vuosina 1937–1938 yhteensä neljä maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1914 syntyneet Luokka:Vuonna 1979 kuolleet
Hollihaan koulu

Hollihaan koulu on Kokkolassa sijaitseva kansainvälinen alakoulu, jossa on opetusta luokilla 1–6. Koulussa on kolmesarjainen suomenkielinen koulu, jossa on noin 380 oppilasta ja 19 luokkaa. Koulun rehtorina toimii Pertti Kuosmanen. Koulu työllistää noin 50 ihmistä. Hollihaan koulun opetuksessa painottuu kielenopetus ja se on saanut European Label -kunniamaininnan kielenopetuksesta vuonna 1998. Kielikylpytoiminta on alkanut Kokkolassa vuonna 1992. Koulu toimii alun perin kanadalaisen kielikylpyopetuksen mallin mukaisesti, jota on sovellettu suomalaiseen toimintaympäristöön. Hakeutuminen kielikylpyopetukseen tapahtuu päiväkotien (Hakalahden päiväkoti; ruotsinkieli ja The English Kindergarten of Kokkola; englanninkieli) kautta. Lapset aloittavat päiväkodissa 5-vuotiaiden ryhmissä. Kielikylpyopetus tapahtuu alkuvaiheessa suurimmaksi osaksi vieraalla kielellä. Koulussa toimivat suomen-, ruotsin- ja englanninkieliset luokat 1–6. Koulussa on myös esiopetuksen suomen- ja ruotsinkielinen luokka. Koulu on monikulttuurinen suomalainen koulu, jossa toimi myös valmistavan opetuksen ryhmä. Koulun oppilaissa ja henkilökunnassa on noin 20 eri kansallisuutta. Koulussa on toiminut lähes 20 vuotta Kokkolan kielikylpy-yhdistyksen (KIM) ylläpitämä aamu- ja iltapäiväkerho, jolla on omat ajanmukaiset toimitilat koulukiinteistössä. Koulussa toimii vanhempainyhdistys. Koulun peruskorjaus- ja laajennushankeessa valmistui uusia luokkatiloja sekä liikuntahalli ja ruokala. Laajennus ja peruskorjaus valmistuivat 1.1.2010 ja koulu aloitti toimintansa uudistetuissa tiloissa kevätlukukauden 2010 alussa. Koulun liikuntasalia käyttävät muun muassa lentopalloseura Kokkolan Tiikerit ja salibandyseura Nibacos. Iltaisin koulun luokkia käytetään harrastustoimintaan. Koulun tilojen iltakäyttäjiin kuuluu muun muassa Sanataidekoulu Santtu. Koulu sijaitsee Hollihaan kaupunginosassa, Kokkolan keskusta-alueella Englanninpuistossa lähellä urheilualueita. Kävelymatkan päässä sijaitsevat kaupungin keskustan museot, jalkapallokenttä, jäähalli, uimalli, Urheilutalo ja talviurheilupaikat. == Lähteet == Luokka:Kokkolan oppilaitokset Luokka:Suomen peruskoulut
Juhana Ylinen

Arvo Juhana Ylinen (s. 1942) on suomalainen diplomi-insinööri (Teknillinen korkeakoulu). Hänen isänsä oli lentotekniikan ja rakennusstatiikan professori Arvo Ylinen ja äitinsä lääketieteen lisensiaatti Lea Maria Hietarinta. Juhana Ylinen on Suomen avaruustoiminnan pioneeriyrityksiin kuuluneen Kauniaisissa toimineen Ylinen Electronics Ltd:n perustaja. Juhana Ylisen ensimmäinen avaruuslaite oli Neuvostoliitolle kehitetty Radioastron-satelliitin radiometri. Laite jäi pitkään käyttämättömäksi, koska Neuvostoliitto ja sittemmin Venäjä eivät saattaneet Radioastron-satelliittia valmiiksi ennen vuotta 2010, satelliitti laukaistaneen vuonna 2011 Ylisen laite mukanaan. Ylinen Electronics on kehittänyt mikroaaltolaitteita sekä tutkia mm. ESA:n SMOS- ja Planck-satelliitteihin sekä Cassini-Huygens-luotaimeen. Juhana Ylinen myi yrityksen 2000-luvun alussa Elektrobit Oyj:lle. Elektrobitin mikroaaltotekniikkatoiminnot ovat tänä päivänä osa DA-Design -nimistä yritystä. Luokka:Suomalaiset insinöörit Luokka:Vuonna 1942 syntyneet Luokka:Elävät henkilöt
Seppo Mäkelä (jalkapalloilija)

Seppo Mäkelä (s. 18. tammikuuta 1945) on entinen suomalainen jalkapalloilija. Tukimiehenä pelannut Mäkelä edusti urallaan Kokkolan Jymyä 1964, Gamlakarleby Bollklubbia 1965–1967, Kokkolan Palloveikkoja 1968–1976 ja Jakobstads Bollklubbia 1977–1978. Hän voitti Palloveikoissa Suomen mestaruuden 1969. Kaikkiaan Mäkelä pelasi 11 kauden aikana 235 pääsarjatason ottelua, joissa hän teki 16 maalia. Mäkelä pelasi maajoukkueessa vuosina 1969–1971 yhteensä kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1945 syntyneet Luokka:Elävät henkilöt
Asko Mäkilä

Asko Juhani Mäkilä (s. 20. elokuuta 1944 Valkeakoski – 2. helmikuuta 2012 Jämsänkoski, Jämsä) oli suomalainen jalkapalloilija. Hyökkääjänä pelannut Mäkilä edusti urallaan Valkeakosken Hakaa mestaruussarjassa 1963–1969 ja Jämsänkosken Ilvestä alemmilla sarjatasoilla 1970–1975. Hän voitti Hakassa Suomen mestaruuden 1965 sekä Suomen Cupin 1963 ja 1969. Kaikkiaan Mäkilä pelasi seitsemän kauden aikana 119 pääsarjatason ottelua, joissa hän teki 72 maalia. Kaudella 1965 hän teki edelleen voimassa olevan ennätyksen viimeistelemällä maalin 12 peräkkäisessä ottelussa. Mäkilä pelasi maajoukkueessa vuosina 1965–1967 yhteensä viisi maaottelua, joissa hän teki kolme maalia. Mäkilä työskenteli Jämsänkosken paperitehtaalla Yhtyneitten Paperitehtaiden ja UPM:n palveluksessa työnjohtajana yli 40 vuoden ajan. Hän kuoli vaikeaan sairauteen 67-vuotiaana 2. helmikuuta 2012. Hänellä oli kaksi tytärtä. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1944 syntyneet Luokka:Vuonna 2012 kuolleet
Taliesin Jaffe

Taliesin Axelrod Jaffe (s. 19. tammikuuta 1977 Los Angeles, Kalifornia) on yhdysvaltalainen ääninäyttelijä, ääniohjaaja, käsikirjoittaja ja entinen lapsinäyttelijä.CRITICAL ROLE’S TALIESIN JAFFE: WHERE YOU’VE HEARD HIM BEFORE geekandsundry.com 2.3.2016 Viitattu 28.9.2020 ==Ura== Jaffe aloitti lapsinäyttelijänä 1980-luvun alussa ja esiintyi niin elokuvissa kuin televisiosarjoissa. Hänet muun muassa palkittiin kahdesti Young Artist -palkinnolla televisiosarjasta The Facts of Life ja televisioelokuvasta Child's Cry. Sittemmin Jaffe sai ensimmäisen pääroolinsa televisiosarjasta She's the Sheriff, joka oli hänen viimeinen lapsiroolinsa. Vartuttuaan Jaffe palasi 2000-luvun alussa television pariin ryhtyessään ääninäyttelijäksi, ääniohjaajaksi, sekä animen käsikirjoitusten kääntäjäksi. Hän muun muassa käsikirjoitti muutamia jaksoja Hellsingiin ja Jigoku shôjon. Näiden ohella Jaffe on äänittänyt muutamia videopelejä, kuten World of Warcraft: Wrath of the Lich King, Street Fighter IV ja Super Street Fighter IV, sekä Mortal Kombat vs. DC Universe, jossa Jaffe toimi Salama äänenä. ==Lähteet== ==Aiheesta muualla== * CrystalAcids Luokka:Yhdysvaltalaiset lapsinäyttelijät Luokka:Yhdysvaltalaiset ääninäyttelijät Luokka:Ääniohjaajat Luokka:Vuonna 1977 syntyneet Luokka:Elävät henkilöt
Trikloorisilaani

Trikloorisilaani eli piikloroformi (SiHCl3) on silaanin kloorijohdannainen. Yhdistettä käytetään muun muassa erittäin puhtaan piin ja silikonipolymeerien valmistuksessa sekä orgaanisessa synteesissä. == Ominaisuudet == Huoneenlämpötilassa trikloorisilaani on väritöntä höyryävää nestettä. Aine on voimakkaasti syövyttävää ja reagoi kiivaasti niin veden kuin happojen ja emäksienkin kanssa. == Valmistus == Trikloorisilaania voidaan valmistaa jauhemaisesta piistä ja vetykloridista. Reaktio tapahtuu 300 °C:n lämpötilassa ja on hyvin eksoterminen. Sivutuotteina muodostuu vetykaasua ja piitetrakloridia. :Si + 3 HCl → SiHCl3 \+ H2 == Käyttö == ===Käyttö piin valmistuksessa=== Raakapiistä valmistetaan trikloorisilaania käsittelemällä sitä suolahapolla. Trikloorisilaani erotetaan epäpuhtauksista jakotislauksen avulla ja tämän jälkeen se pelkistetään vedyn avulla piiksi ja suolahapoksi. Tämän jälkeen piistä valmistetaan tankoja. ===Käyttö silikonien valmistuksessa=== Trikloorisilaani hajoaa veden vaikutuksesta suolahapoksi ja silanoleiksi, jotka muodostavat edelleen siloksaaneja. jotka voivat muodostaa pitkiä polymeeriketjuja, silikoneja. ===Orgaaninen synteesi=== Trikloorisilaani on käyttökelpoinen reagenssi pelkistettäessä imiinejä amiineiksi. Trikloorisilaanin etuna on sen helppokäyttöisyys ja halpuus. Menetelmä on myös hyvin enantioselektiivinen. == Turvallisuus == Trikloorisilaani on voimakkaasti syövyttävä ja ärsyttävä yhdiste. Aine aiheuttaa hengitettynä kurkkukipua ja hengitysvaikeuksia ja nieltynä vatsakipuja ja jopa tajuttomuuden. Altistuminen trikloorisilaanille voi aiheuttaa astman tai keuhkoödeeman. == Lähteet == Luokka:Piiyhdisteet
Lauri Räpping Vantaanjoki

Lauri Räpping Vantaanjoki (s. Riihimäki, oik. Lauri Taskinen, käyttänyt myös nimeä G-Lätä) on suomalainen rap-artisti. Hän julkaisi ensimmäiset omakustannelevynsä 2000-luvun alkupuolella. Lauri Räpping Vantaanjoki kuuluu myös Joku Roti Mafia -yhtyeeseen. == Diskografia == ===Vierailijana=== Artisti Kappale Albumilta Muut vierailijat Vuosi Hannibal & Joku Roti Mafia "Samaa paskaa, eri päivä" Streets of Nekala Tykopaatti 2009 Hannibal & Joku Roti Mafia "Eilen-tännään-huomena posse" Ad Portas 6-Mäki, R-Syke, Tykopaatti, Tapani Kansalainen, Roitown Ink, Härmälän Tyyli, Kriso, Are & Raimo 2010 Kolmiodraama "Lämmintä bissee ja kylmii naisii" Jotain tasottavaa Jodarok 2011 OG Ikonen "Peltikii-sessio" OG Mixtape Tykopaatti & Savosaid 2012 == Lähteet == Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Oona Sormunen

Oona Anniina Sormunen (s. 2. elokuuta 1989 Kitee) on suomalainen entinen keihäänheittäjä. Hän edusti Tohmajärven Urheilijoita ja häntä valmensi Seppo Räty. Hengelon alle 20-vuotiaiden EM-kilpailuissa 2007 ja Kaunasin alle 23-vuotiaiden EM-kilpailuissa 2009 Sormunen sijoittui 12:nneksi. Bydgoszczin alle 20-vuotiaiden MM-kilpailuissa 2008 hän karsiutui loppukilpailusta. Ostravan alle 23-vuotiaiden EM-kilpailuissa 2011 hän sijoittui kolmanneksi. Sormunen on osallistunut EM-kilpailuihin Barcelonassa 2010, Helsingissä 2012 ja Zürichissä 2014. Hän karsiutui kaikissa loppukilpailusta. Hän voitti Euroopan joukkuemestaruuskilpailujen ykkösliigan kilpailun Dublinissa 2013. Kalevan kisoissa Sormunen voitti SM-kultaa viidesti vuosina 2011, 2012, 2013, 2014 ja 2015, hopeaa 2010 ja 2017 sekä pronssia 2009 ja 2016. Hän heitti ennätyksensä 60,56 m Kuortaneen Eliittikisoissa 3. elokuuta 2013. Tammikuussa 2018 Sormunen kertoi päättäneensä urheilu-uransa. Hän aloitti syksyllä 2017 neljä vuotta kestävät talotekniikan opinnot Karelia-ammattikorkeakoulussa Joensuussa. Syksyllä 2018 Sormunen aloitti harrastamaan amerikkalaista jalkapalloa Joensuun She-Wolves -joukkueessa. == Parhaat tulokset== :10 parhaan tuloksen keskiarvo 59,05 *60,56 (1) Kuortane 3.8.2013 *59,51 (2) Tampere 25.8.2013 *59,14 (1) Lahti 25.8.2012 *58,95 (2) Lahti 9.6.2017 *58,94 (1) Joensuu 9.6.2013 *58,86 (1) Lahti 14.7.2016 *58,81 (3) Joensuu 23.7.2015 *58,72 (1q-22) Ostrava CZE 14.7.2011 *58,54 (3-22) Ostrava CZE 16.7.2011 *58,43 (3) Kuortane 13.7.2014 == Kausien parhaat heitot == * 2003 33,45 Outokumpu 15.7. * 2004 42,68 Outokumpu 14.7. * 2005 50,66 Savonlinna 2.9. * 2006 53,29 Vammala 10.9. * 2007 54,66 Leppävirta 27.5. * 2008 54,23 Joensuu 16.7. * 2009 57,68 Saarijärvi 20.6. * 2010 57,50 Joensuu 30.5. * 2011 58,72 Ostrava CZE 14.7. * 2012 59,14 Lahti 25.8. * 2013 60,56 Kuortane 3.8. * 2014 58,43 Kuortane 13.7. * 2015 58,81 Joensuu 23.7. * 2016 58,86 Lahti 14.7. * 2017 58,95 Lahti 9.6. == Lähteet == Luokka:Suomalaiset keihäänheittäjät Luokka:Vuonna 1989 syntyneet Luokka:Elävät henkilöt
Funksons

Funksons (aikaisemmin Olli-PA / Olli-PA & Funksons) on kahdeksanhenkinen rap/funk-yhtye Oulusta. == Historia == Oululaisen Funksons -yhtyeen aidoilla instrumenteilla ryyditetty rap liikkuu jossakin soulin, funkin ja reggaen rajapinnoilla kantaen silti äänimaailmassaan kotimaisia juuria. Kolmen räppärin lisäksi yhtyeessä on myös laulava vokalisti, Tanja Torvikoski. Yhtyeen soittajilla on historiaa musiikillisen kentän eri äärilaidoilta. Soittotaustaa on progressiivisesta metallista jazzin kautta klassiseen musiikkiin. Yhtyeen kymmenvuotisen historian (2007-) aikana basisti on vaihtunut kahdesti, mutta muuten kokoonpano on pysynyt samana. Olli-PA julkaisi vuonna 2008 omakustanteena ensimmäisen sooloalbuminsa Sykkeen. Levy saavutti orastavaa suosiota hip hopin kuuntelijoiden keskuudessa. Levyllä kuultiin myös Funksons -yhtyeen muita räppäreitä, Äiti-Masaa ja Rikihatkaa, jotka vaikuttavat OlliPA:n tavoin myös oululais-tamperelaisessa Oman Pihan Porukka (OPP) -rap-kollektiivissa. Yhtyeen esikoisalbumin Laiva lasipullossa julkaisi vuonna 2010 Joku Roti Records. Yhtyeen seuraava albumi 201NYT julkaistiin yhteistyössä MediaCroco Recordsin kanssa 1. maaliskuuta 2013. Vuosien 2013-2017 aikana yhtyeen tiedetään tehneen yhteistyötä ainakin Stache -yhtyeen, Wolfbeat studiosin, Ammattiopisto Luovin, Oulu All Stars Big Bandin sekä tamperelaisen Cosmic Playground -levy-yhtiön kanssa. Cosmic- yhteistyökuvioista huolimatta he päättivät jatkaa tulevaisuudessa omakustannelinjalla kertoen sen olevan heille luontevin vaihtoehto. == Diskografia == ===Albumit=== * Laiva lasipullossa (2010) * 201NYT (2013) ===Olli-PA soolo=== * Syke (2008) * Myrsky (2012) ===Vierailijana=== Seuraavassa taulukossa vierailevana artistina toimii ainoastaan Rikihatka tai Olli-PA, ei koko yhtye. Artisti Kappale Albumilta Muut vierailijat Vuosi Teflon Brothers "Pelihimo" T 2009 Teflon Brothers "Toisen eväät on toisen ruuat" Iso hätä Pyhimys, Heikki Kuula, Riki Hatka & Jii-Pee 2010 == Lähteet == * www.funksons.com == Aiheesta muualla == * Olli-PA & Funksons Joku Roti Recordsin sivustolla. * Funksonsin Facebook-sivu Luokka:Suomalaiset hip hop -yhtyeet Luokka:Suomalaiset funkyhtyeet
Olli Mäkinen

Olli Einari Mäkinen (25. heinäkuuta 1935 Sääksmäki – 5. helmikuuta 1998 Valkeakoski)Sääksmäen seurakunta, Olli Mäkinen, Valkeakosken hautausmaa, osasto 6, paikka 3, viitattu 2021-07-26 oli suomalainen jalkapalloilija. Puolustajana pelannut Mäkinen edusti uransa ajan valkeakoskelaisia seuroja. Hän pelasi Valkeakosken Koskenpojissa 1956, Pallo-Sepoissa 1957 ja Valkeakosken Hakassa 1958–1967. Hän voitti Hakassa kolme Suomen mestaruutta vuosina 1960, 1962 ja 1965 sekä Suomen Cupin 1959, 1960 ja 1963. Kaikkiaan Mäkinen pelasi 10 kauden aikana 179 pääsarjatason ottelua. Mäkinen pelasi Suomen maajoukkueessa vuosina 1960–1963 yhteensä viisi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1935 syntyneet Luokka:Vuonna 1998 kuolleet
Allan Möller

Allan Sigurd Möller (20. joulukuuta 1923 Turku – 13. lokakuuta 1987)Turun ja Kaarinan seurakuntayhtymä, Allan Sigurd Möller, Turun hautausmaan uusi puoli, alue U.8.2, rivi 6, paikka 38, viitattu 2021-07-31Urheilumme kasvot Osa 3, Allan Möller, sivu 215, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978, viitattu 2021-07-31 oli suomalainen jalkapalloilija. Laitahyökkääjänä pelannut Möller edusti urallaan Turun Tovereita 1946–1948 ja Turun Weikkoja 1949–1950. Kaikkiaan Möller pelasi kolmen mestaruussarjakauden aikana 45 ottelua, joissa hän teki kymmenen maalia. Hän pelasi Suomen maajoukkueessa yhden maaottelun vuonna 1947. Möllerin aktiiviura päättyi 1950 polven loukkaantumiseen. == Lähteet == Luokka:Suomalaiset jalkapalloilijat Luokka:Vuonna 1923 syntyneet Luokka:Vuonna 1987 kuolleet
Rated R (Queens of the Stone Agen albumi)

Rated R on rock-yhtye Queens of the Stone Agen toinen studioalbumi, joka julkaistiin vuonna 2000. Albumi oli kaupallinen menestys ja siitä tulikin yhtyeen läpimurtoalbumi. Albumilla ovat mukana yhtyeen uudet jäsenet: Nick Oliveri (kitara) ja Mark Lanegan (laulu) ==Kappalelista== Kaikki kappaleet säv. Joshua Homme ja Nick Oliveri, ellei toisin mainita. Laulajana Homme, ellei toisin mainita. ==Kokoonpano== * Josh Homme - laulu, kitara, lyömäsoittimet (kappaleet 3, 8), rummut (kappale 4), piano (kappale 10), taustalaulu (kappale 4), tuottaja * Nick Oliveri - basso, lyömäsoittimet (kappale 8), kitara (kappale 4), laulu (kappaleet 4, 7, 9), taustalaulu (kappaleet 1, 2, 5, 6, 11) * Dave Catching - sähköpiano (kappaleet 1, 2, 8), piano (kappale 5), B3 (kappale 4), kitara (kappaleet 6, 7), 12-kielinen kitara (kappale 10), lap steel (kappaleet 1, 11) * Nick Lucero - rummut (kappaleet 2, 3, 5, 8, 11), lyömäsoittimet (kappaleet 3, 4) * Gene Trautmann - rummut (kappaleet 1, 6, 7, 9) * Chris Goss - basso (raita 4), lyömäsoittimet (kappale 1), taustalaulu (kappaleet 4, 5, 6), tuottaja, flyygeli (kappale 1), melupiano (kappale 2) * Mark Lanegan - laulu (kappale 8), taustalaulu (kappaleet 3, 4, 11) * Barrett Martin - lyömäsoittimet (kappaleet 5, 10), steel-rummut (kappale 11), vibrafoni (kappaleet 2, 5) * Mike Johnson - taustalaulu (kappale 3) * Peter Stahl - taustalaulu (kappale 2) * Rob Halford - taustalaulu (kappale 1) * Nick Eldorado - taustalaulu (kappaleet 1, 7) * Wendy Rae Fowler (Wendy Ray Moan) - taustalaulu (kappaleet 1, 7) * Scott Mayo - torvi (kappale 11), baritonisaksofoni (kappale 2) * Fernando Pullum - torvi (kappale 11), flyygelisarvi (kappale 7) * Reggie Young - torvi (kappale 11) luokka:Vuoden 2000 albumit Luokka:Queens of the Stone Agen albumit
Kaarinan Ura

Kaarinan Ura ry on kaarinalainen voimistelu- ja urheiluseura joka on perustettu 23. helmikuuta 1932. Se on Suomen Työväen Urheiluliitton (TUL) jäsenseura. Seura koostuu tällä hetkellä viidestä jaostosta. Lajeina sillä ovat pääosin lentopallo ja yleisurheilu. Vuonna 2005 Kaarinan Urasta erkaantui koripallojaosto omaksi seurakseen, Ura Basketiksi. == Aiheesta muualla == * Kaarinan Ura ry Luokka:Suomalaiset urheilun yleisseurat Luokka:Kaarinalaiset urheiluseurat Luokka:Vuonna 1932 perustetut urheiluseurat Luokka:Suomen Työväen Urheiluliiton jäsenseurat
Caml

Caml (Categorical Abstract Machine Language), julkaistu 1985, on ML- ohjelmointikieliperheestä tehty "murre". Kieltä on kehitetty alun perin ENS:ssa ja sittemmin. INRIA:ssa. Caml:n muistinhallinta on automaattinen, ja se on staattisesti ja tiukasti tyypitetty. == Kirjallisuutta == * Guy Cousineau, Michel Mauny: The Functional Approach to Programming with Caml == Katso myös == *OCAML Luokka:Ohjelmointikielet
Saara Ekström

Saara Ekström (s. 17. maaliskuuta 1965 Turku) on suomalainen taiteilija. Ekström aloitti uransa graafikkona, mutta työskentelee nykyään pääasiallisesti video- ja valokuvateosten ja tilataiteen parissa. == Taide == Ekströmin töitä on muun muassa Kiasman, Amos Andersonin taidemuseon, Wäinö Aaltosen museon ja Turun taidemuseon kokoelmissa. Ekströmin tilataideteoksia sijaitsee Turun Vähätorilla ja Turun pääkirjastossa. Saara Ekström käsittelee teoksissaan usein luonnon ja kulttuurin rajapintoja yhdistellen erilaisia ääripäitä. Teoksissa on usein läsnä konkreettisia vastapareja, kuten elämä ja kuolema, kaunis ja ruma tai orgaaninen ja keinotekoinen.Siitari & Salin Ekström haluaa tuoda taiteensa kautta esiin länsimaiselle kulttuurille ominaisen ilmiön, jossa kaikki rumana ja epätoivottavana pidetty pyritään tekemään näkymättömäksi. Ekströmin teosten aiheita ovat esimerkiksi kuolema ja lahoaminen.Valjakka == Koulutus == Saara Ekström opiskeli Turun taideakatemiassa vuosina 1983-1986 ja vuosina 1995-1997 Pohjois-Arizonan yliopistossa. == Palkinnot ja ehdokkuudet == Saara Ekström valittiin vuonna 2005 Helsingin Juhlaviikkojen Vuoden taiteilijaksi, lisäksi hän oli ehdolla vuoden 2002 Ars Fennican ja vuoden 2009 pohjoismaisen Carnegie Art Awardin saajaksi. Ekström sai myös dukaattipalkinnon 1995 ja mediataiteen AVEK- palkinnon 2018. Hänelle myönnettiin visuaalisten taiteiden valtionpalkinto 2023. == Valokuvia julkisista teoksista == Tiedosto:Saara Ekström, Kertosäe, 2010.jpg|Kertosäe, 2010, Turku. Tiedosto:Lots of dots in Turku.jpg|Disturbance, 2011, Turku. Tiedosto:Saara Ekstrom Arboretum 2015.JPG|Arboretum, 2015, Vuores, Tampere. ==Lähteet== * ** Siitari, Pirkko & Salin, Anne-Maj: Esipuhe, s.5 ** Valjakka, Timo: Timo Valjakka haastattelee Saara Ekströmiä, s.12-15 === Viitteet === ==Aiheesta muualla== * Ekströmin omat sivut * * AV-arkki Luokka:Suomalaiset videotaiteilijat Luokka:Vuonna 1965 syntyneet Luokka:Elävät henkilöt
Louis Le Vau

thumb|Vaux-le-Vicomten linna Louis Le Vau (1612 Pariisi – 11. lokakuuta 1670 Pariisi) oli ranskalainen arkkitehti. Hän asui Pariisissa ja hänen asiakkaitaan olivat muun muassa kuningas Ludvig XIV sekä tämän finanssiministeri Nicolas Fouquet. Le Vau aloitti uransa muurarimestarina Pariisissa. Päästyään hovin suosioon hän toimi laajan käsityöläisjoukon johtajana Ludvig XIV:n monissa rakennushankkeissa. Louis Le Vaun päätyö on Vaux-le-Vicomten linna. Hänen käsialaansa on myös Versailles’n palatsin pihajulkisivu. Le Vau kuului ranskalaisen rakennustaiteen klassismin luojiin. Tätä tyyliä nimitetään myös Ludvig XIV:n tyyliksi. Le Vau:n töissä koristeiden eleganssi yhdistyy yksinkertaisiin rakenteisiin. Louis Le Vau kuollessa olivat kesken Tuileries'n ja Louvren palatsien sekä Vaux-le Vicomten linnan rakennustyöt. Työtä jatkoi Jacques Le Merciers. Louis le Vaun veli François Le Vau (1613–1676) on Pariisin Saint-Louis-en-l’Île -kirkon arkkitehti. == Töitä == * 1661–1670 Collège des Quatre Nations, nykyisin Institut de France * 1670–1672 Grand Trianon * 1661–1662 Louvren palatsi ** Pavillon de la Reine ** Pavillon du Roi * 1657–1658 Vaux-le-Vicomte * 1669–1670 Versailles'n palatsi * Vincennesin linna]] * 1642–1644 Hôtel Lambert * 1656–1657 Hôtel Lauzun sekä useita yksityisiä rakennuksia. ==Lähteet== == Aiheesta muualla == Luokka:Ranskalaiset arkkitehdit Luokka:Vuonna 1612 syntyneet Luokka:Vuonna 1670 kuolleet
INRIA

INRIA (ransk. Institut national de recherche en informatique et en automatique) on ranskalainen tietotekniikan ja soveltavan matematiikan tutkimuslaitos. Laitos on perustettu vuonna 1967 Pariisissa. INRIA:ssa on muun muassa kehitetty lukuisia ohjelmointikieliä. == Aiheesta muualla == *Laitoksen sivut Luokka:Ranskan tutkimuslaitokset Luokka:Pariisi
Khaled Zairi

Khaled Zairi (, s. 25. elokuuta 1986 Saida, Tunisia) on tunisialainen jalkapalloilija. Puolustajana pelaava Zairi edustaa Tunisian pääsarjassa pelaavaa US Monastiria. == Lähteet == * Transfermarkt * Kawarji Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Tampa Bay Mutiny

Tampa Bay Mutiny oli Floridan Tampasta kotoisin ollut yhdysvaltalainen jalkapalloseura. Mutiny pelasi Major League Soccerissa liigan esikoiskaudesta 1996 kauteen 2001, jonka jälkeen se ja toinen floridalaisseura Miami Fusion lopettivat toimintansa liigan päätöksellä. Mutinyn menestyksekkäin kausi oli 1996, jolloin se voitti MLS:n runkosarjan ja ylsi pudotuspeleissä välieriin. Seuran tunnetuimpia pelaajia oli kolumbialainen Carlos Valderrama, joka valittiin kaudella 1996 liigan arvokkaimmaksi pelaajaksi. Mutinyn kotistadioneina toimivat Houlihan’s Stadium (1996–1998) ja Raymond James Stadium (1999–2001). == Lähteet == Luokka:Tampan urheilu Luokka:Yhdysvaltalaiset jalkapalloseurat
Irti

Irti tarkoittaa seuraavia asioita: * Irti, Ismo Alangon albumi * Irti, Kaija Koon albumi * Irti, Posteljoonan & Ystävien albumi * IRTI, lehti
Mohamed Cherni

Mohamed Cherni (, s. 18. marraskuuta 1985 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. Cherni on aikaisemmin edustanut Espérancea. == Lähteet == * Transfermarkt * Kawarji Luokka:Tunisialaiset jalkapalloilijat Luokka:Vuonna 1985 syntyneet Luokka:Elävät henkilöt
Roope Rautiainen

Roope Rautiainen (s. 7. elokuuta 1989 Valkeala) on entinen suomalainen jalkapalloilija. Hän oli pelipaikaltaan keskikenttäpelaaja. Rautiainen edusti juniorina Kumu JT:tä ja B-juniori-ikäisestä lähtien Myllykosken Palloa. Seuran Veikkausliiga-joukkueen kokoonpanoon hän nousi kaudeksi 2009, jonka aikana hän pelasi myös lainalla Kakkosen Kotkan Työväen Palloilijoissa ja Mikkelin Palloilijoissa. Veikkausliigassa hän debytoi 8. toukokuuta 2010 ottelussa Jyväskylän Jalkapalloklubia vastaan. Vuoden 2010 aikana hän pelasi MyPan riveissä myös Eurooppa-liigan karsintaotteluissa. Kaudeksi 2011 Rautiainen siirtyi Haminan Pallo-Kissojen joukkueeseen. == Lähteet == == Aiheesta muualla == * Roope Rautiaisen esittely Veikkausliigan sivustolla Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Irti (Posteljoonan & Ystävien albumi)

Irti on muusikko, koomikko ja televisio-/radiotoimittaja Joona Kortesmäen Posteljoona & Ystävät -nimellä julkaistu toinen studioalbumi. Sen julkaisi Slipoveri Records 5. toukokuuta 2010. == Kappaleet == # Alkusoitto # Sitku # Ryöstökalastaja # Korvien välissä # Miks en osaa # Ruma # Minne ilo katosi # Hammasmätä # Aamulla # Latotanssit # Taivaanlahja == Arvostelut == * Desibeli.net: Desibeli.net: Levyarvio == Lähteet == Luokka:Posteljoonan & Ystävien albumit Luokka:Vuoden 2010 albumit
ML (ohjelmointikieli)

ML on funktionaalinen ohjelmointikieli. Kielen on kehittänyt Robin Milnerin johtama ryhmä Edinburghin yliopistossa 1970-luvulla. Kieli on tunnettu Hindley-Milner tyyppijärjestelmästä (myös kutsuttu "Milner-Damas"). ML:ää on kutsuttu "epäpuhtaaksi" (impure) funktionaaliseksi kieleksi. Se voidaan käsittää moniparadigmaiseksi: se yhdistää imperatiivista ja funktionaalista paradigmaa. ML:n pohjalta on myöhemmin kehitetty Standard ML, Caml ja OCaml. == Lähteet == == Aiheesta muualla == * A Gentle Introduction to ML Luokka:Funktionaaliset ohjelmointikielet
Hichem Haj Kacem

Hichem Haj Kacem (, s. 2. tammikuuta 1976 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. Haj Kacem on aikaisemmin edustanut CS Sfaxienia, CS Hammam-Lifia ja EGS Gafsaa. == Lähteet == * Transfermarkt * Kawarji Luokka:Tunisialaiset jalkapalloilijat Luokka:Vuonna 1976 syntyneet Luokka:Elävät henkilöt
Renlundin koulu

Renlundin koulu on Kokkolassa sijaitseva entinen ruotsinkielinen alakoulu. Koulu on rakennettu vuosina 1926–1928. Nykyään koulu toimii lasten ja nuorten kuvataidekouluna. Koulu sijaitsee Mäntykankaalla, ja koulun lähistöllä sijaitsee Mäntykankaan koulu. Koulussa oli ennen luokat 1-6. Mäntykankaan koulun luokat käyttävät edelleenkin koulun tiloja hyväkseen. Renlundin koulu on Kokkolan vanhin koulu. Toiseksi vanhin koulu on vuonna 1930 rakennettu Mäntykankaan koulu. Koulussa toimi jatkosodan aikana 28. sotasairaalan osasto II. == Lähteet == Luokka:Kokkolan oppilaitokset Luokka:Entiset suomalaiset oppilaitokset
Heinola (Kokkola)

Heinola on pienalue Kokkolassa. Heinolassa sijaitsee muun muassa sisustus- ja rakennustarvikemyymälöitä. Kokkolan Citymarket avasi ovensa Heinolassa 11. huhtikuuta 2013. ==Lähteet== Luokka: Kokkolan pienalueet
Maher Telmoudi

Maher Telmoudi (s. 6. helmikuuta 1984 Korba) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. ==Ura== Telmoudi aloitti jalkapalloilun kotikaupungissaan Korbassa, josta hän siirtyi helmikuussa 2009 Stade Tunisieniin.Les affaires du mercato 8.2.2009 Viitattu 9.5.2010 == Lähteet == Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Heiden (šintolaisuus)

Heiden (, ”uhrihalli”) on šintolaisen pyhäkön rakennus, joka on alun perin tarkoitettu kamille annettavia uhrilahjoja () varten. Rakennus sijaitsee yleensä päähallin (honden, suljettu yleisöltä) ja rukoushallin (haiden) välissä ja saattaa liittää ne toisiinsa. Jos pyhäkkö on rakennettu niin kutsuttuun ishi-no-ma-zukuri-tyyliinToinen nimitys Gongen-zukuri, heidenin kivilattia on kahta muuta hallia alempana ja hallia kutsutaan nimellä ishi-no- ma (, ”kivihuone”). Sitä voidaan nimittää myös ”keskihalliksi” () tai kutsua muilla nimillä, ja sen sijainti voi joskus vaihdella. Nimestään huolimatta sitä käytetään nykyään useimmiten rituaaleihin. == Lähteet == == Aiheesta muualla == Luokka:Šintolaisuuden käytännöt Luokka:Japanilainen arkkitehtuuri
Nuolipuro

Nuolipuro on Kokkolassa sijaitseva pienalue, joka sijaitsee Koivuhaan ja Rantatien (seututie 749) välissä. Nuolipurossa on pääasiassa omakotitaloja ja lapsiperheitä. Uusia omakotitaloja tulee korttelisuunnitelman mukaan Nuolipuro 2 -nimiselle alueelle yhteensä noin 60. Luokka: Kokkolan pienalueet